DIICOT mai susține că, în dimineața zilei de 5 decembrie 2016, Dumitru Oane Bogdan și alți membri ai grupării, declinându-și calitatea de polițiști și folosindu-se de o legitimație care atesta această calitate, au blocat în trafic un autoturism, în care se aflau țigări de contrabandă, autoturism pe care l-au sustras, prin acte de violență fizică exercitate asupra ocupanților acestuia.